Contido

# Sobre os campos

Os campos utilízanse para datos que varían nun documento, como a data ou o número total de páxinas.

## Visualización de campos

Os campos consisten nun nome de campo e o contido do campo. Para alternar entre que se mostre o nome do campo ou o seu contido escolla Ver - Nomes de campo.

Para mostrar o agochar o realce de campo nun documento escolla Ver - Sombreados de campo. Para desactivar esta funcionalidade de vez escolla LibreOffice - PreferenciasFerramentas - Opcións - LibreOffice - Cores da aplicación e limpe a caixa de opción Sombreados de campo.

Para cambiar a cor dos sombreados de campo escolla LibreOffice - PreferenciasFerramentas - Opcións - LibreOffice - Cores da aplicación, localice a opción Sombreados de campo e escolla unha cor diferente na caixa Configuración da cor.

## Propiedades de campo

A maioría dos tipos de campo, inclusive os campos de base de datos, almacenan e mostran valores variábeis.

Os seguintes tipos de campo executan unha acción cando se preme no campo:

Tipo de campo | Propiedade
--- | ---
Marcador de posición | Abre unha caixa de diálogo para inserir o obxecto correspondente ao marcador de posición, excepto para marcadores de texto. Para os marcadores de texto prema no marcador de texto e escriba sobre el.
Inserir referencia | Move o apuntador do rato á referencia.
Executar macro | Executa unha macro.
Campo de entrada | Abre a caixa de diálogo para editar o contido do campo.

## Actualización de campos

Para actualizar todos os campos do documento, prema en F9 ou escolla Editar - Seleccionar todo e prema en F9.

Para actualizar un campo inserido desde unha base de datos, seleccione o campo e prema en F9.

Os marcadores de texto non se actualizan.

Temas relacionados

Consultar datos do usuario en campos ou condicións

Engadir campos de entrada

Inserir un campo de data fixa ou variábel

Texto condicional

Texto condicional para contas de páxinas

Números de páxina